**Mai 2025**

**Situaţia statistică a şomajului înregistrat la 30 aprilie 2025**

**Comunicat de presă**

**5.18% rata șomajului înregistrat în județul Harghita în luna aprilie 2025**

La sfârșitul lunii aprilie 2025, rata șomajului înregistrat la nivelul județului Harghita a fost de 5,18%, mai mică decât cea din luna anterioară cu 0,17 pp şi mai mare față de cea din luna aprilie a anului 2024 cu 0,54 pp.

Numărul total de șomeri la sfârșitul lunii aprilie 2025 a fost de 6220 persoane, mai mic cu 204 de persoane față de cel înregistrat la sfârșitul lunii anterioare.

În graficul următor este prezentată evoluţia numărului şomerilor înregistraţi în perioada 2020 - 2025:

Din totalul șomerilor înregistrați la 30.04.2025, de 6220 persoane, 1406 au fost șomeri indemnizați și 4814 neindemnizați. Numărul șomerilor indemnizați a scăzut cu 117 persoane față de luna precedentă, datorită reangajărilor din industria textilă din zona Toplița și a încadrărilor din comerț, construcții și industrie, iar numărul șomerilor neindemnizați a scăzut cu 87 persoane față de luna precedentă.

Ponderea șomerilor neindemnizați în numărul total al șomerilor (77,40%) a crescut față de luna precedentă cu 1.13 pp.

Numărul şomerilor femei la 30 aprilie 2025 era de 2.946 de persoane, în timp ce numărul şomerilor bărbaţi era de 3.274 de persoane.

Referitor la şomajul înregistrat pe sexe, în luna aprilie 2025, rata şomajului masculin a scăzut cu 0,20 pp (de la 4,92% în luna martie la 4,72% în luna aprile), iar rata şomajului feminin a scăzut cu 0,13 pp, de la 5,93% în luna martie la 5,80% în luna aprilie.

Evoluţia ratei şomajului înregistrat, în perioada 2015 - 2025 este prezentată sugestiv în graficul de mai jos:

Pe medii de rezidență, numărul șomerilor la sfârșitul lunii aprilie 2025 se prezintă astfel: 1.754 șomeri provin din mediul urban și 4.466 șomeri provin din mediul rural.

Cei mai mulți șomeri la sfârșitul lunii aprilie 2025, aveau vârsta cuprinsă între 40-49 ani (1526), urmați de cei cu vârsta între 30-39 ani (1288), cei cu vârsta peste 55 ani (1046), apoi urmați de cei cu vârsta între 50-55 ani (988), urmați de cei cu vârsta de sub 25 ani (892), cei mai puțini șomeri fiind persoanele cu vârsta cuprinsă între 25-29 ani (480).

Structura șomajului pe grupe de vârstă la finele lunii se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii de raportare |
| Total, din care: | 6220 |
| sub 25 de ani | 892 |
| între 25 și 29 ani | 480 |
| între 30 și 39 ani | 1288 |
| între 40 și 49 ani | 1526 |
| între 50 și 55 ani | 988 |
| peste 55 ani | 1046 |

Referitor la structura șomajului după nivelul de instruire, șomerii fără studii și cei cu nivel de instruire primar au o pondere însemnată în totalul șomerilor înregistrați în evidența AJOFM Harghita, de 48,15%, urmat de șomerii cu nivel de instruire gimnazial care reprezintă 24,60% din totalul șomerilor înregistrați, apoi cei cu studii liceale (12,80%), urmat de cei cu studii profesionale ( 10.71%) și cei cu studii universitare (2,64%), iar cei cu studii postliceale reprezintă cel mai mic procent din total 1,10%.

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.